[image: image1.jpg][ TEPBEA





Н А Р Е Д Б А

за

реда, начина и условията за отпускане на 

еднократна финансова помощ на граждани от бюджета на община Тервел

март  2017 г.

Глава първа
ОБЩИ ПОЛОЖЕНИЯ
Чл.1. Тази наредба урежда реда, начина и условията за отпускане на еднократна финансова помощ на нуждаещи се лица и семейства с постоянен адрес на територията на община Тервел от общинския бюджет.
Чл.2. Средствата се предоставят на лица или семейства, които са в затруднено материално положение, за задоволяване на инцидентно възникнали здравни, образователни или социални потребности от жизненоважен характер.
Чл.3. (1) Общата сума, предвидена за отпускане на помощи по тази наредба, се одобрява еднократно от общински съвет при приемането на годишния бюджет на община Тервел.
(2) Сумата по ал.1 може да се актуализира при доказана необходимост с решение на общински съвет.  

Чл.4. Разглеждане на заявления за отпускане на еднократна финансова помощ по тази наредба се извършва до изчерпване на планираната сума в бюджета на община Тервел, определена в чл.3.
Чл.5. Размерът на предоставената еднократна финансова помощ не може да бъде по-голям от 1000 (Хиляда) лева. 
Чл.6. Помощта се отпуска еднократно в рамките на една бюджетна година. 
Чл.7. Еднократната помощ се отпуска на лица и семейства, за които са изчерпани всички възможности за самоиздръжка и за подкрепа от роднините по права линия до първа степен на родство. 
Чл.8. По реда на тази наредба се разглеждат искания на физически лица с постоянен адрес на територията на община Тервел не по-малко от една година преди подаването на искането, с доказани неотложни здравни, образователни или социални нужди.

Чл.9. Средствата се предоставят в следните направления:
(1) За задоволяване на неотложни социални потребности на лица и семейства, за животоспасяващи лечения, операции и лекарства, както и за помощ за справяне с последиците от бедствия, аварии и катастрофи.
(2) За подпомагане на семейства в затруднено материално положение (безработен родител или с временно или трайно намалена трудоспособност), с деца близнаци или деца с увреждания, за деца и младежи до 29 години от семейства с починал или единствен родител за подкрепа при обучение и за тяхната социализация.
Глава втора
РЕД И НАЧИН ЗА ОТПУСКАНЕ 
Чл.10. (1) Заявления за отпускане на еднократна финансова помощ се подават до кмета на община Тервел от лицето, което ще ползва съответната помощ, или от негов пълномощник. Когато искането е подадено от пълномощник, същият следва да представи изрично писмено пълномощно. 

(2) Искането се подава лично или чрез пълномощника, в деловодството на общинска администрация или по пощата. Заявлението следва да съдържа:

1. трите имена;

2. адрес и телефонен номер за връзка; 
(3) Заявлението за отпускане на финансова помощ трябва да бъде мотивирано, да изяснява обстоятелствата и причините за отправянето му, както и потребностите, които ще бъдат задоволени с отпуснатата еднократна финансова помощ.
Чл.11. (1) Към заявлението се прилагат следните документи:
- декларация за даване на съгласие за обработване на лични данни (Приложение № 1);
- служебни бележки за дохода на лицето и членовете на неговото семейството от последните шест месеца, предхождащи месеца, в който се подава заявлението;
- медицински епикризи, медицински свидетелства, решения на ТЕЛК или ЛКК, рецепти за изписани лекарства;
- разходооправдателни документи или документи, доказващи размера на необходимите средства за бъдещи разходи, които ще се бъдат заплатени с отпуснатата помощ (проформа фактури, персонални оферти, удостоверения, рецепти и др.);
- при необходимост се изискват и други документи.

(2) Информацията за имущественото и семейното положение на заявителя, както и за постоянния му адрес, се предоставя на комисията по чл.12 по служебен път от общинска администрация. 
Чл.12. Разглеждането на постъпилите заявления се извършва от 5 членна комисия от които: председател – кмета на община Тервел или определено със заповед от него длъжностно лице и двама служители от общинска администрация, и двама общински съветници, определени с решение на Общински съвет.

Чл.13. (1) Заседанията на комисията се насрочват периодично веднъж месечно при наличие на постъпили заявления от граждани.


(2) При необходимост комисията провежда извънредни заседания по инициатива на председателя и. 

Чл.14. (1) Заседанията на комисията са редовни, ако присъстват повече от половината от общия брой на членовете и, както и поне един представител на общински съвет.  

(2) Заседанията се протоколират, като протокола се подписва от всички присъствали членове. 
Чл.15. (1) Комисията окомплектова необходимия набор от документи, придружен с информация от Дирекция „Социално подпомагане“ гр.Тервел за лицето подало заявлението, дали същото е било или е обект на социално подпомагане.   


(2) По всяко заявление комисията се произнася по основателността на исканията и определя размера на еднократната финансова помощ с решение.


(3) При положително решение за отпускане на помощта, взето с мнозинство от присъствалите членове, председателя на комисията изготвя писмено предложение до общински съвет в срок не по-късно от 3 дни преди заседанието му. 

(4) Когато решението по дадено заявление е отрицателно, то се изпраща на заявителя в срок от 7 дни след провеждане на заседанието на комисията.

(5) Размерът на помощта се съобразява с приложените разходнооправдателни документи, други обстоятелства посочени в заявлението, събраната допълнителна информация, както и с размера определен в чл.5 и с остатъка от сумата за финансови помощи по тази наредба предвидени в бюджета за съответната година. 

Чл.16. Еднократната финансова помощ на лицата по чл.8 се отпуска с решение на общински съвет прието с поименно гласуване с мнозинство повече от половината от общия брой на съветниците. 

Чл.17. Помощите се изплащат в брой от касата на община Тервел или с платежно нареждане срещу представена банкова сметка на лицето. По преценка на комисията помощите могат да се превеждат директно по сметки на здравни, учебни и други заведения за извършване на дейности свързани с нуждите на подпомаганото лице.         
Глава трета
УСЛОВИЯ ЗА ОТПУСКАНЕ 

Чл.18. Еднократни финансови помощи по тази наредба се отпускат, когато са представени всички необходими документи, с които е доказана потребността, както и други документи, отнасящи се до спецификата на искането за отпускане на помощ.

Чл.19. Не се отпуска помощ, когато е искана за погасяване на задължения за данъци, такси, вноски към осигурителни и здравни фондове и кредитни институции.

Глава четвърта
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Настоящата Наредба се издава на основание чл.21, ал.2 от ЗМСМА и влиза в сила от 01.05.2017г..

§ 2. Средствата по настоящата наредба се осигуряват от бюджета на община Тервел в дейност „Общинска администрация“, § 42-14 „Обезщетения и помощи по решение на общински съвет“. 
§ 3. Наредбата е приета от Общински съвет град Тервел с Решение № 3-30 от 30.03.2016г. 
ПРИЛОЖЕНИЕ № 1
ДЕКЛАРАЦИЯ

Долуподписаният/ата______________________________________________________________






              (име, презиме, фамилия)

ЕГН: _______________________, притежаващ/а л.к.____________________________________









   (№ , дата на издаване, издадена от)

Адрес: ________________________________________________________________________

ДЕКЛАРИРАМ:

Че като кандидат за еднократна финансова помощ от бюджета на община Тервел предоставям доброволно личните си данни и давам съгласие за тяхното събиране, обработване и съхраняване при условията на Закона за защита на личните данни.

Дата:







Декларатор: ____________________











(


        )

До

Кмета 

На община Тервел 

ЗАЯВЛЕНИЕ 

На 

основание чл.10 и чл.11 от Наредбата за реда, начина и условията за отпускане на еднократна финансова помощ на граждани от бюджета на община Тервел
От

_______________________________________________________________________________________________________(име, презиме, фамилия)
адрес:________________________________________________________________________________________________

телефон за връзка:________________________________________________________________________________

Уважаеми господин Кмете,

________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
Прилагам:

1. Декларация за даване на съгласие за обработване на лични данни/Приложение №1/;

2. Служебни бележки за дохода на лицето и членовете на неговото семейството от последните шест месеца, предхождащи месеца, в който се подава заявлението;

3. ____________________________________________________________________;

4. ____________________________________________________________________;

5. ____________________________________________________________________.
Дата:
 







С Уважение:

                                                                                                                   /………………./  

ОБЩИНСКИ СЪВЕТ – ТЕРВЕЛ


Тервел – 9450, ул.”Св.Св.Кирил и Методий” № 8 , Номератор 05751 / 20-70, 24-79  Факс 23-91,  


e-mail: � HYPERLINK "mailto:tervel2000@yahoo.com" ��tervel2000@yahoo.com�   




















________________________


Общински Съвет гр.Тервел  
6              

  ________________________


Общински Съвет гр.Тервел  

